Sólríkur desember í Reykjavík
Tíðarfar í desember var um margt markvert, að sögn Veðurstofunnar og var með eindæmum sólríkt í Reykjavík. Snörp kuldaköst gerði hins vegar í byrjun mánaðarins og aftur upp úr miðjum mánuðuninum og vörðu þau í rúma viku. Þess á milli voru talsverð hlýindi.
Reykjavík mældist sólskin í 31,8 klukkustund sem er 19,8 stundum umfram meðallag. Aldrei hefur mælst svo mikið sólskin í desember frá upphafi mælinga. Næst kemst desember 1976 með 30,2 klst. og desember 2009 með 29,2 klst. Á Akureyri mældist 1,5 klukkustund sem er 1,5 stund umfram meðallag.
Fjöldi úrkomudaga, þegar úrkoma mælist 0,1 mm eða meir, voru óvenju fáir. Á Höfn í Hornafirði var úrkoma aðeins 5 daga sem er það minnsta frá upphafi mælinga þar.
Þá var meðalvindhraði heldur lægri en í meðalárferði. Á norðanaustanverðu landinu snjóaði talsvert og var alhvítt á Akureyri 23 daga. Loftþrýstingur var óvenju hár þennan mánuð og hefur víða á landinu ekki mælst svo hár frá upphafi mælinga.
Meðalhitinn í Reykjavík var 0,7 stig sem er 0,9 stigum yfir meðaltali áranna 1961-1990. Á Akureyri var meðalhitinn -0,7 stig sem er 1,2 stigum yfir meðallagi. Á Höfn í Hornafirði var meðalhitinn -0,1 stig sem er 0,1 stigum undir meðallagi.
Tíðarfar í desember var um margt markvert, að sögn Veðurstofunnar og var með eindæmum sólríkt í Reykjavík.
Snörp kuldaköst gerði hins vegar í byrjun mánaðarins og aftur upp úr miðjum mánuðuninum og vörðu þau í rúma viku.
Reykjavík mældist sólskin í 31,8 klukkustund sem er 19,8 stundum umfram meðallag.
Aldrei hefur mælst svo mikið sólskin í desember frá upphafi mælinga.
Fjöldi úrkomudaga, þegar úrkoma mælist 0,1 mm eða meir, voru óvenju fáir.
Þá var meðalvindhraði heldur lægri en í meðalárferði.